रतलाम, मंदसौर और नीमच जिलों से सीएम की सभा में किसानों को बुलाया जा रहा है। इसमें लहसुन-प्याज के भावातंर की राशि तो समर्थन में सरसों, मसूर व चना की प्रोत्साहन राशि वितरित करेंगे। मंदसौर जिले के २२ हजार से अधिक किसानों को करीब १३२ करोड़ भावांतर के तो ४ करोड़ समर्थन के वितरित होगे। इसके साथ ही रतलाम, मंदसौर, नीमच तीनों जिलों को मिलाकर भावांतर में करीब 60 हजार से अधिक किसानों को 243 करोड़ रुपए तो समर्थन में तीनों जिलों के करीब 10 हजार किसानों को 15 करोड़ रुपए की राशि किसानों के खातों में अनुदान राशि के रुप में भेजने का काम सीएम करेगे। सुवासरा की सभा से सीएम मालवा के किसानों को समर्थन व भावांतर के साथ अन्य योजनाओं के तहत साधने की कोशिश करेगे।